**Tájékoztató**

**a Siófoki Katasztrófavédelmi Kirendeltség**

**2020. évi munkájáról**

Oláh László tű.alezredes

kirendeltség-vezető

Siófok, 2020. február

8600 Siófok Somlay Artúr u. 3.

Tel: (36-84) 310-938, E-mail: [siofok.kk@katved.gov.hu](mailto:siofok.kk@katved.gov.hu)

Hivatali Kapu azonosító: 212561999

A Somogy Megyei Katasztrófavédelmi Igazgatóság Siófoki Katasztrófavédelmi Kirendeltség az Igazgatóság helyi szerveként végzi a jogszabályokban, és a különböző belső szabályozókban

A Somogy Megyei Katasztrófavédelmi Igazgatóság Siófoki Katasztrófavédelmi Kirendeltség az Igazgatóság helyi szerveként végzi a jogszabályokban, és a különböző belső szabályozókban meghatározott feladatait. Illetékességi területe három járásra –Siófok, Tab, Fonyód járás - terjed ki. A kirendeltség illetékességi területén mintegy 100 000 fő él, de ez a szám a nyári szezonban megsokszorozódik, a nagyrészt a Balaton-parti elhelyezkedés miatti, a turizmushoz tartozó tevékenység következtében. A Balaton partján a turizmushoz kapcsolódóan nagyszámú szálloda található, ezek legtöbb esetben középmagas épületek, de van három magas épületünk is. A turizmusnak, valamint a terület elhelyezkedésének köszönhetően az illetékességi terület északi részén halad át mintegy hatvan kilométeren keresztül az M-7 autópálya. Az autópálya köti össze Budapestet a horvát, valamint a szlovén határral, aminek következtében nagyon jelentős tranzit kamion és teherautó forgalom tapasztalható egész éven keresztül, valamint a nyári turista szezonban jelentősen megnő a személyforgalom is.

Komolyabb /alsó, vagy felső küszöbértékű/ ipari létesítmény a területen nincsen, bár több olyan nemzetgazdasági szempontból jelentős ágazatnak van itt a központja, aminek működése elengedhetetlen a létfontosságú rendszerek működéséhez / DRV, Földgázszállító/.

A 2020-as évben a Somogy Megyei Katasztrófavédelmi Igazgatóság Siófoki Katasztrófavédelmi Kirendeltség (továbbiakban:Siófok KVK), valamint a Somogy Megyei Katasztrófavédelmi Igazgatóság Siófoki Katasztrófavédelmi Kirendeltség Siófoki Hivatásos Tűzoltóság (továbbiakban:Siófok HTP) tevékenységének tekintetében - a COVID 19 vírussal kapcsolatos feladatok végzése mellett- a katasztrófavédelem, a tűzoltóságok, polgári védelmi, iparbiztonsági és hatósági feladatok hatáskörébe utalt feladatrendszerek, az azokra történő folyamatos felkészülés, alkalmazás volt a fő célkitűzés, valamint hogy ezen feladatok teljesítésével a területen tartózkodók katasztrófavédelmi szempontból biztonságban legyenek. Ennek érdekében végezte a Siófok KVK a megelőzés érdekében a tájékoztatási, ellenőrzési engedélyezési, vagy szankcionálási tevékenységét, valamint a beavatkozásokra való felkészülés tekintetében a szervezési, oktatási és ellenőrzési tevékenységét.

A Siófok KVK a fentebb felsorolt járások területén végzi az integrált hatósági tevékenységet, valamint az illetékességi terület egy részén a Siófok HTP, illetve a felügyelete alatt működő önkormányzati tűzoltóparancsnokságok és tűzoltó egyesületek a tűzoltási, műszaki mentési tevékenységet.

A 2020. évben a jelentős meghatározott feladatokat mind a Siófok KVK, mind a Siófok HTP eredményesen teljesítette a különböző szabályozókban meghatározott előírásoknak megfelelően.

1. **Vezetői-irányítási tevékenység**

A tárgyévben a vezetői-irányítói tevékenység nagy részét - a szakmai feladatokon kívül - a COVID-19 járvány miatti feladatokkal összefüggő tevékenység határozta meg.

A vezetői irányítói tevékenység fő feladatai a feladat meghatározás, a feladatok elvégzése érdekében a munka megszervezése, irány mutatása, a feladat végrehajtás, illetve az elvégzett feladat ellenőrzése, az esetleges hibák kijavítása. Ennek érdekébena szabályozókban meghatározott vezetői fórumrendszert az előírásoknak megfelelően működtetjük. A Főigazgatói intézkedésnek megfelelően havi vezetői értekezletet, heti koordinációt, valamint napi pontosítást tartunk a meghatározott időpontban. A napi pontosításoknál meghatározásra kerülnek azok a feladatok, amelyek igen sűrűn, főként rövid ügyintézési határidővel érkeznek. Az értekezletek alkalmával történik a feladatszabás, valamint a feladatszabások végrehajtásának jelentése.

A beszámoló időszakára vonatkozó feladatokat meghatározták:

* Féléves munka és ellenőrzési tervek
* Prognózisok
* Siófok KVK részére meghatározott ágazati célkitűzések
* Siófok KVK részére meghatározott szervezeti teljesítmény követelmények
* A Balaton-part elhelyezkedéséből adódó speciális feladatok
* A tetőtér nyári szezonban történő üzemeltetése
* A tűzoltói állomány megtartása
* COVID-19 járvánnyal kapcsolatos feladatok

A vezetői tevékenység során kiemelt szempontként kezelem, és kezeltem - és ezt várom el a vezetőimtől - az állományról, valamint a technikai eszközökről, ingatlanról való gondoskodást, hogy “jó gazdaként” törődjünk a ránk bízott humán és technikai erőforrásokkal.

A COVID-19 járvánnyal kapcsolatos feladatok.

A veszélyhelyzet kihirdetését követően a fő célkitűzés, hogy a vírust a laktanyán kívül tartsuk, és minden eszközzel megóvjuk az állományt. Ennek érdekében haladéktalanul bevezettük, hogy a szolgálati csoportok nem „keveredhetnek” egymással, fokozott takarítási és fertőtlenítési tevékenységet végeztünk, valamint „lezártuk” a laktanyát. A meghozott intézkedések ellenére voltak megbetegedések, de a feladatok elvégzését, a szolgálat ellátást folyamatosan biztosítani tudtuk.

1. **Elvégzett katasztrófavédelmi szakmai feladatok**

A szakmai feladatoknál elsődleges szempontként kezeljük, hogy könnyebb és “olcsóbb” megelőzni a különböző eseményeket, mint elhárítani, esetlegesen újjáépíteni. Ennek érdekében nagy hangsúlyt helyezett a Siófok KVK állománya a megelőzésre, ezen belül az állampolgárok, szervezetek tájékoztatására, valamint a beavatkozó állomány felkészítésére.

**1. TŰZOLTÓSÁGI SZAKTERÜLET**

**1.Tűzmegelőzés**

***Vegetációtüzek***

2020. február folyamán a vegetációtüzek megelőzése érdekében a kirendeltségen konferenciát szerveztünk a közbiztonsági referensek bevonásával. Kiemelt figyelmet fordítottunk a lakosságtájékoztatásra is, tájékoztató anyagokat küldtünk szét valamennyi illetékességünkhöz tartozó településre. Közös ellenőrzéseket kezdeményeztünk társhatóságokkal a feltárt veszélyeztetett területeken, illetve a HTP bevonásával kiterjesztettük az ellenőrzéseket további területekre is. A vegetációtüzek számai az elmúlt években az alábbiak szerint alakultak:

2012-ben 161 vegetációtűz

2013-ban 73 vegetációtűz 2014-ben 52 vegetációtűz 2015.ben 44 vegetációtűz

2016.-ban 53 vegetációtűz

2017.-ben 115 vegetációtűz

2018.-ban 35vegetációtűz

2019-ben 80 vegetációtűz

2020-ban 147 vegetációtűz

A vegetációtüzek száma az elmúlt évhez képest 2020-ban ismét meredeken nőtt, (ez elsősorban a szélsőségesen aszályos időjárásnak, illetve általánosan emberi felelőtlenségnek tudható be) Valamennyi vegetációtűz helyszínén hatósági ellenőrzést folytatunk le, és amennyiben a felelősség megállapítható volt, megindítottuk a hatósági eljárást. A leégett területek tulajdonosainak minden alkalommal hatósági felhívást bocsátunk ki.

2020-ban a társhatóságokkal szervezett közös ellenőrzések a COVID helyzet miatt nem lettek megvalósítva.

***Magas- középmagas lakó, szállás és egyéb lakóépületek***

Siófokon az egyik tízemeletes panel lakóépületben minden évben sor kerül a siófoki tűzoltók három szolgálati csoportjának gyakoroltatására. (2020-ban ezen gyakorlat elmaradt.) A gyakoroltatás mellett figyelmet fordítunk a középmagas lakóépületek megelőző tűzvédelmére is, lakosság tájékoztatással, szükség szerint tűzvédelmi célellenőrzések tartásával. A tárgyidőszakban tűz nem keletkezett illetékességi területünkön középmagas lakóépületben. Az elmúlt években középmagas lakóépületekben keletkezett tüzek mindkét esetben tűzhelyen felejtett étel miatt keletkeztek, a tűz egyik esetben sem károsította az érintett lakásokat, illetve azt épület többi lakását. Elmondható, hogy az épületben keletkezett tüzek elsősorban családi lakó-, valamint társasházaknál, néhány esetben ikerházakban, és nyaralókban történt. A tüzek jelentős számban a fűtési szezon kezdetekor, illetve a nyári szezonban következtek be. A kéményseprő szolgáltatás felügyeletének bevezetése óta, a lakosság észrevehetően nagyobb figyelmet szentel a tüzelő-fűtő berendezéseinek, illetve füstelvezetőinek rendszeres karbantartására. A régi építésű házaknál azonban még elég gyakran előfordul építési hibaként a kémény mellé vagy kéménybe épített gerenda következtében keletkezett lakóépület - tetőtér tűz. Emelt szinten a nyári időszakban a nyaraló épületek tüzeihez vonulnak tűzoltóink. Ez a megnövekedett használatból adódó különféle épületgépészeti meghibásodások (pl. elektromos zárlat) mellett jelentősen megnövekedett vendég lélekszámnak tudható be. A nyári szezonban sajnos a szabadságukat töltő emberek felelőtlenebbek, jelentősebb számban okozva kisebb nagyobb tűzeseteket.

***Szállodák***

2020.-ban nyári szezon előtt szúrópróbaszerűen, illetve segítő jelleggel felmértük a szállásépületek tűzvédelmi állapotát, illetve ellenőrzéseket hajtottunk végre. Tűzvédelmi bírságra okot adó hiányosság nem merült fel, a feltárt csekélyebb súlyú hiányosságok kiküszöbölésére minden esetben figyelemfelhívással éltünk, illetve valamennyi esetben a fenntartó javította azokat. 2020.-évben szállodai tűzeset nem történt.

***Iskolák***

Hagyományosan minden év szeptemberében felmértük az oktatási-nevelési intézményeket épületeinek tűzvédelmi, illetve beavatkozás taktikai szempontból. Az intézményeknél tűzriadót is tartottunk, melyeket rövid idő alatt teljesítettek (2-5 perc) az intézmény terjedelmétől függően. Ellenőrzéseink az OKF által kiadott irányelvek alapján, illetve azok figyelembevételével történtek, intézkedésre okot adó hiányosság nem merült fel.

***Nyári tömegrendezvények biztonsága***

2020.-ban nyári tömegrendezvényeink a COVID helyzet miatt nem kerültek megtartásra, ezért ellenőrzéseken sem vettünk részt. Az 500 főig engedélyezett zenés táncos rendezvények ellenőrzésén a nyári hónapokban több alkalommal részt vettünk.

**2. Képzés- továbbképzések:**

A tűzoltósági szakterület másik kiemelt szegmense a hatósági tűzvédelmi terület mellett az oktatás, és továbbképzés. A tűzoltóság napi képzési rendszerén felül, a kirendeltség szintén képzi a beavatkozó tűzoltókat, elsősorban ritkábban előforduló, de jelentős szakértelmet kívánó káresetek kezelése témakörökben:

* CO mérgezés illetve kéménytüzekkel kapcsolatos eljárási rendek oktatása.
* Tűzeseti helyszíni szemle tartása, tűzvizsgálatra okot adó helyszíni információk begyűjtése helyes értékelése, tűzvizsgálati cselekmények eredményes végrehajtásának hatékony támogatása témakörökben, gyakorlati példák szemléltetésével.
* Tömegrendezvényekre való felkészülés keretein belül, beavatkozás tömegrendezvényeken bekövetkezett tűzeseteknél-műszaki mentéseknél.
* Nyíltéri égetéssel kapcsolatos hatósági teendők. Veszélyes anyagok jelenlétében végzett tűzoltói feladatok.
* Középmagas épületekben való beavatkozás taktikája.

Képzéseinkbe lehetőség illetve igény szerint bevonjuk az önkéntes tűzoltó egyesületeket, valamint az önkormányzati tűzoltóságokat. Az önkormányzati tűzoltóságok részt vettek a hagyományos veszélyes anyagos továbbképzéseinken a Kőröshegyi völgyhídnál.

A vizsgált időszak során eddig három megelőző tűzvédelemmel kapcsolatos szakmai fórumot szerveztünk: a tavaszi vegetációtüzek megelőzése érdekében felkészítő értekezletet a gazdálkodóknak, és referenseknek. A másik szakmai fórum, melyet aratási szezon kezdete előtt hirdettünk meg, tűzvédelmi témakörben csekély érdeklődéssel, de sikeresen zárult. A tavaszi, és nyári szélsőségek előrejelzése miatt az illetékes erdészeti igazgatósággal, illetve erdészekkel a Szántódi erdészeten, ahol a gyakorlati tapasztalatok, kölcsönös észrevételek megtárgyalását követően megkaptuk a legfrissebb digitális erdőtérképeket, valamint ügyeletes erdészek listáját, és elérhetőségét.

Az állomány tudásszintjének felmérése a 2020. év I. és 2020. év II. félévében megtörtént. A felmérőket valamennyi beosztott, és irányító eredményesen teljesítette.

**3. Önkéntesség fejlesztése**

2020 év elején került sor egy újabb 40 órás tanfolyamra, elsősorban Látrány ÖTE önálló beavatkozó egyesületté válásának támogatása érdekében. 15 fő tett sikeres vizsgát.

2020. július 1.-től Látrány ÖTE önálló beavatkozó egyesületként működik.

**Pályázatok**

2020. első félévben kiírásra került az új egyesületi pályázat, melyre valamennyi egyesületünk pályázatot nyújtott be, és valamennyi nyert. A pályázatok előkészítésében, megírásában a HTP -vel közösen segítettük az egyesületeket a pályázatok eredményes benyújtása, elbírálása érdekében.

**Önkormányzatok egyesületi szerveződései támogatásának megvalósítása**

A Tűzoltó Egyesületek támogatására kiemelt figyelmet fordít a kirendeltség, illetve azon belül a tűzoltói szakterület. Az egyesülettel rendelkező önkormányzatokkal kapcsolatunk jó, az önkormányzatok szűkös anyagi lehetőségeik ellenére átérzik a településeik tűzvédelmének fontosságát, ezért lehetőségeik szerint támogatják őket. Az ilyen támogatás ékes példája Ádánd, Látrány, Karád és Nágocs önkormányzata, akik nagymértékben támogatták az egyesületet szereik beszerzésében.

**4. Szakfelügyelet**

Általános tapasztalat szerint a kirendeltség szakfelügyeletéhez tartozó tűzoltóságok kisebb hiányosságokkal, különböző színvonalon, de megfelelő szinten látják el feladataikat.

Siófok HTP az elmúlt évekhez hasonlóan jó színvonalon, kisebb hiányosságokkal látja el szakfeladatait. Káreseteik számát tekintve a megyében Kaposvár HTP mellett szerepel. (lásd káreseti statisztika) Kárfelszámolási színvonaluk, tekintve a magas számokat, a beavatkozó állomány átlag életkorát, és szakmai éveit, jó. Az ellenőrzéseken kiemelkedő jelentőségű hiányosság az eltelt egy évben nem volt.

Kirendeltségi felügyeleti ellenőrzéseink során jelentős hiányosságokat nem tártunk fel. Siófok HTP Boglár-Tab ÖTP-k szakmai elvárásoknak megfelelően, jó színvonalon végzik tűzoltási-műszaki mentési feladataikat. Az esetlegesen felmerülő hiányosságok soron kívüli oktatás keretein belül kerülnek kiküszöbölésre. Mindkét ÖTP-nél, illetve Siófok HTP vonatkozásában az előírások szerinti számban, valamint annak megfelelően szerveztük és hajtottuk végre ellenőrzéseinket, az átfogó ellenőrzéseket mindhárom tűzoltóságnál elvégeztük.

**5. Vonulások, a tárgyidőszak kiemelt eseményei**

A kirendeltség tűzoltás vezetésére jogosult állománya (kirendeltség vezető, tűzoltósági felügyelő) rendszeresen vonul a káresetekhez, általában II-es fokozattól, adott esetekben fokozattól függetlenül is, és szükség szerint átveszi a mentés, vagy tűzoltás vezetését. A helyszínen átvételtől függetlenül segíti az elsődleges hatósági cselekményekben a HTP, helyszíni erőit, vagy Somogy KMSZ-t. A tárgyidőszak valamennyi jelentős eseményéhez vonultak.,

**2. POLGÁRI VÉDELMI SZAKTERÜLET**

A 2020-as évben a Siófok KVK illetékességi területén olyan jellegű esemény nem következett be, ahol beavatkozó tevékenységet kellett végezni. A fő operatív tevékenységet az egyes tűzeseteket követő lakosság elhelyezési feladatok jelentették. Ezek mellett a szakág végrehajtotta azokat a tevékenységeket, amelyek elengedhetetlenek a további, illetve későbbi esetleges tényleges beavatkozás során. A terület jellegéből adódóan polgári védelmi szempontból nem nagyon kell felkészülni súlyos ipari katasztrófák kezelésére, inkább az időjárás, a talajviszonyok, közlekedés-szállítás és a turizmus következtében kialakuló esetleges kárelhárításra, lakosság elhelyezésre- ellátásra kell felkészülni, felkészíteni az állományt. Ennek érdekében a szakág az alábbi tevékenységet végezte a 2020-as esztendőben.

**Lakosságfelkészítés**

2020. évben kirendeltségünk összesen 5 alkalommal hajtott végre felkészítést. Kiemelendő ezek közül a 2020. 01. 20.-án a siófoki Perczel Mór Gimnázium pályaorientációs napja alkalmából tartott felkészítés, ahol összesen 350 fő középiskolás diák, pedagógus vett részt. A további megjelenések és felkészítések a COVID-19 okán elrendelt intézkedések következtében maradt el.

**Közösségi szolgálat**

2020. évben 3 fő teljesített kirendeltségünkön közösségi szolgálatot összesen 46 órában. Az előző évekhez képest rendkívül alacsony részvételi arány a COVID-19 kapcsán elrendelt intézkedések miatt alakult ki.

**Polgári védelmi szerveztek, önkéntes mentőszerveztek**

A Siófoki Katasztrófavédelmi Kirendeltség illetékességi területén megalakított önkéntes és köteles polgári védelmi szervezetek részére 2020. évben a Gamás települési mentőcsoport újraminősítő gyakorlata kivételével, végrehajtásra került a jóváhagyott felkészítési tervben szereplő minden képzés és gyakorlat.

**Közbiztonsági referensek**

A közbiztonsági referensek részére 2020. első negyedéves értekezlete és felkészítése került végrehajtásra a COVID-19 miatt elrendelt intézkedések miatt. Az első negyedéves értekezleten felkészítést kaptak a referensek a 9/2011. Kormányrendelettel kapcsolatos jogszabályi változásokról, valamint ismételt felkészítést a vis maior pályázatok benyújtásával kapcsolatos feladatokról. Ezen felül felkészítést kaptak a szélsőséges csapadék- és szél intenzitással járó viharok, valamint villámárvizek és helyi vízkárok kialakulásának következtében végrehajtandó feladatokról és a szabadtéri tűzesetek megelőzésével kapcsolatban keletkező feladatokról egyaránt.

A kialakult járványhelyzet okán a közbiztonsági referensek összevont felkészítései elmaradtak, egyénenkénti felkészítéseket hajtottunk végre polgári védelmi célú ellenőrzések alkalmával.

A működő referensek felkészültsége illetve munkafeltételeik biztosítottak illetve az előírt képzési feltételeknek megfelelnek. 46 fő 2012-ben, 2013-ban, 2016-ban, 2017-ben illetve 2019-ben sikeres közbiztonsági referensi vizsgát tett, illetve munkájukat is megfelelően elvégzik.

A referensek rendelkeznek közbiztonsági referensi felkészítő-tájékoztató anyaggal annak érdekében, hogy a jelentkező szakmai munkát zökkenőmentesen tudják végezni.

**Védelmi igazgatás**

2020. évben kirendeltségünk illetékességi területéhez tartozó mindhárom helyi védelmi bizottság esetében az évi tavaszi rendes ülések kerültek végrehajtásra. Olyan káresemény, amely indokolta volna rendkívüli ülés összehívását, egyik járásban sem következett be.

A tavaszi rendes üléseken a kijelölt katasztrófavédelmi elnök-helyettesek felkészítést tartottak a tavaszi és nyári időszakban előforduló vizek kártétele elleni védekezésről, illetve beszámoltak a felkészülési feladatok helyzetéről. Az őszi üléseket már a COVID-19 járvány második hullámának elhárítására hozott intézkedéseknek megfelelően online tartottuk meg.

**Ellenőrzési tevékenység**

Polgári védelmi szakterület ellenőrzései 2020. január 01.- és 2020. december 31. közötti időszakban:

Összesen **169 db ellenőrzés** került végrehajtásra, ebből:

Vízelvezetők ellenőrzése: 56 db

Befogadó- melegedőhely ellenőrzés: 47 db

Vízkár- elhárítási terv ellenőrzés: 13 db

Egyéb ellenőrzés: 53 db (6 db földtani kockázati helyszín és 15 db határozattal lebiztosított munkagép. 32 db téli időjárási és közúti kockázati helyszín)

További ellenőrzések: összesen **32 db**

Vis maior ellenőrzés: 22 db (6 db 30 napon belüli ellenőrzés, 16 db elszámolást megelőző szakértői ellenőrzés)

Vízügyi felügyeleti ellenőrzés: 10 db Baranya MKI-nak

**3. IPARBIZTONSÁGI SZAKTERÜLET**

Iparbiztonsági szempontból elmondható, hogy a Siófok KVK illetékességi területén egy-két kivételtől eltekintve nem nagyon található komolyabb ipari létesítmény. A területre elsősorban a fentiekben már említett mezőgazdaság és a turizmus a jellemző iparág. Az iparbiztonsági szakterület ennek értelmében elsősorban a létfontosságú rendszerelemek felügyeletére, a szállítások /főleg ADR/ ellenőrzésére, valamint a különböző mezőgazdasághoz, turizmushoz kapcsolódó veszélyes anyag és a létfontosságú rendszerelemek ellenőrzéseire terjed ki.

**Veszélyes üzemek, Létfontosságú Rendszerelemek és Létesítmények**

Az illetékességi területünkön sem alsó, sem felső küszöbértékű létesítmény nem található, vannak azonban gazdálkodó szervezetek, melyek zömmel mezőgazdasági tevékenységet folytatnak, magába foglalva a növényvédőszerek felhasználását illetve kereskedelmét.

A Kirendeltség illetékességi területén, található kiemelten kezelendő létesítmény a Földgázszállító Zrt., melynek Siófokon van a központja.

A Zrt. Súlyos Káresemény Elhárítási Tervvel rendelkezik 6 db telephelyre.

A COVID-19 járvány miatt kialakult helyzetben 2020. március 19-től 2020. június 19-ig Honvédelmi Irányító Törzs (HIT) tagjaként az iparbiztonsági felügyelő látott el feladatot az FGSZ Zrt. vonatkozásában, hogy a Létfontosságú Magyar Vállalatok Biztonságáért Felelős Akciócsoport utasításai szerint biztosítsuk a Zrt. és a Kormány, valamint az Operatív Törzs közötti közvetlen kapcsolattartást.

2020-ban 7 db gazdálkodó szervezetnél hajtottunk végre hatósági helyszíni ellenőrzést, ebből egy esetben komplex supervisori ellenőrzést, a kirendeltség hatósági osztálya és a munkavédelmi hatóság bevonásával.

A tűzvédelmi használati szabályokat, a dolgozók tűzvédelmi felkészítését, a tűzvédelmi felszereléseket és a dokumentációt érintő átfogó ellenőrzés során 4 db hiányosság került feltárásra:

1. A villamos táplálású menekülés útirányjelző biztonsági jelek éves ellenőrzését nem dokumentálták.

2. A gyártócsarnokban 1 db fali tűzcsapot üzemen kívül helyeztek.

3. A külön tűzszakaszban lévő gyártócsarnok és a magasraktár között egy szendvics-panelekből álló összekötő folyosót építettek, melyet nem tűzgátló módon alakítottak ki.

4. A magas raktárhoz délről egy szendvicspanel szerkezetű épületrészt építettek, mely a szomszédos tűzszakaszhoz tűztávolságon belül került kialakításra.

|  |  |  |  |  |
| --- | --- | --- | --- | --- |
| **Veszélyes üzem ellenőrzések** | | | | |
| Üzem azonosítás | SKET gyakorlat ellenőrzés | Komplex supervisori ellenőrzés | Hiányosság | Megindított eljárások száma |
| 7 db | 0 db | 1 db | 4 db | 1 db |

Az év során 3 alkalommal kellett KIV helyszíni szemlét lefolytatni közművezeték (gázvezeték) sérüléssel járó káresemény miatt.

KIV helyszíni szemlét hajtottunk végre a Siófoki Kórház és Rendelőintézetnél, és a DBR Nonprofit Kft. siófoki telephelyén.

|  |  |  |  |
| --- | --- | --- | --- |
| **Helyszíni szemlék** | | | |
| KIV | KIV gyakorlat | Gázvezeték sérülés | Hiányosság |
| 3 db | 0 db | 3 db | 0 db |

A tárgyi időszakban nemzeti létfontosságú rendszerelemmé történő kijelölésre, valamint a kijelölés visszavonására vonatkozó eljárásban, a horizontális kritériumok teljesülésének vizsgálatában 1 db szakhatósági eljárást indítottunk az agrár ágazatban, valamint 1 db szakhatósági eljárást a közlekedés ágazatban.

Az eljárás a Royal Sütöde Kenyér és Pékáru Termelő és Kereskedelmi Kft. (8600 Siófok, Asztalos u. 58.) esetében nem hozzájáruló, a Magyar Közút Nonprofit Zrt. (1024 Budapest Fényes Elek utca 7-13.) esetében pedig hozzájáruló szakhatósági állásfoglalás kiadásával zárult.

Veszélyesáru-szállítás

A kirendeltségen 1 fő rendelkezik OKJ-s ADR Veszélyesáru-ügyintéző, valamint az erre épülő RID ismeretek (kiegészítő vasúti szállítási ismeretek) végzettséggel, ezen kívül 4 fő végezte el az ADR ellenőr tanfolyamot. Közülük hárman RID ellenőr végzettséggel is rendelkeznek.

A veszélyesáru-szállítási hatósági ellenőrzési feladatokat ellátó állomány tagjai által alkalmazható intézkedésekről és a kényszerítő eszközzel kapcsolatos szabályokról szóló tanfolyamot és vizsgát eddig 5 fő végezte el sikeresen.

A közúti veszélyesáru-szállítás (ADR) ellenőrzését a Somogy Megyei Rendőr Főkapitányság által havonta megküldött ütemtervhez igazodva végezzük. Az ellenőrzési helyszínek általában

a 67. számú főút 81+100 km szelvénye (Visz elágazó),

a 65. számú főút 66+600 km szelvénye (Daránypuszta),

valamint az M7 autópálya Töreki pihenője.

A közúti ellenőrzéseken a rendőrség és a közlekedési hatóság közreműködésével, elsősorban a narancssárga táblával jelölt, veszélyesáru-szállítást végző járművek ellenőrzését végezzük, de a nem jelölt járműveket is ellenőrizzük szúrópróba-szerűen, és minden jármű esetében végzünk tűzvédelmi ellenőrzést is.

A fentieken kívül rendszeresen részt veszünk az illetékességi területünkön kívül eső, az M7 autópálya 156+500 km szelvényén, a Táskai pihenőben, a Marcali KVK, illetve Somogy MKI által szervezett ADR Supervisori ellenőrzéseken. A Táskai pihenőhely előtti autópálya szakaszon kerültek telepítésre azok a kihajtható forgalomirányító táblák, amelyek a pihenőhelyre irányítják a 3,5 tonna feletti össztömegű tehergépjárműveket az ellenőrzés végrehajtása céljából. (teljes kiterelés)

A tárgyi időszakban nem történt veszélyesáru-szállítást végző járművet érintő káreset a kirendeltség illetékességi területén.

2020-ban 43 alkalommal hajtottunk végre közúti ADR ellenőrzést, beleértve az októberben végrehajtott 3 napos ADR Disaster akciót.

Ezeken az ellenőrzéseken összesen 249 db közúti jármű lett ellenőrzés alá vonva, amiből 89 db végzett az ADR hatálya alá tartozó szállítást. 9 db jármű esetében tártunk fel szabálytalanságot.

A veszélyesáru-szállítás ellenőrzése során feltárt hiányosságok miatt a kirendeltség 12 ügyfelet bírsággal sújtott.

|  |  |  |  |  |  |
| --- | --- | --- | --- | --- | --- |
| **Veszélyes áruszállítás (ADR) ellenőrzések** | | | | | |
| Ellenőrzési alkalom | Ellenőrzött járművek | Ellenőrzött ADR –es járművek | Hibás ADR-es jármű | Szabálytalanság | Megindított eljárások száma ügyfelenként |
| 43 db | 249 db | 89 db | 9 db | 15 db | 12 db |

Az év során 9 db gazdálkodó szervezet telephelyén hajtottuk végre a veszélyesáru-szállítás (ADR) telephelyi ellenőrzését. Szabálytalanságot nem tapasztaltunk.

5 alkalommal vettünk részt a barcsi kirendeltséggel közösen, a veszélyes áru vasúti szállításának (RID) ellenőrzésén a gyékényesi vasútállomáson, egy alkalommal pedig a siófoki teherpályaudvaron. Összesen 245 db vasúti kocsit ellenőriztünk, melyből 84 kocsi rakománya tartozott a RID hatálya alá.

Ezen kívül a kirendeltség ellenőrei 3 alkalommal vettek részt, alkalmanként egy-egy hetes időtartamban, a Kelebia RID ellenőrzési akcióban, Bács-Kiskun megyében

|  |  |  |  |  |  |
| --- | --- | --- | --- | --- | --- |
| **Veszélyes áruszállítás (RID) ellenőrzések** | | | | | |
| Ellenőrzési alkalom | Ellenőrzött vasúti kocsik | RID –es vasúti kocsik | Hiányosság | Megindított eljárások száma ügyfelenként | Kelebia RID ellenőrzés |
| 6 db | 245 db | 84 db | 0 db | 0 db | 3 alkalom |

Másodfokú eljárás lefolytatására az ADR bírságok esetében egy alkalommal került sor. Az eljárást követően a Somogy MKI helybenhagyta a kirendeltség elsőfokú határozatát.

**Hulladékszállítás**

A Siófoki Kirendeltség illetékességi területén található 69 településből 1 település esetében a kaposvári székhelyű Dél-Dunántúli Hulladékkezelő Nonprofit Kft. végzi a közszolgáltatási feladatokat a hulladékgazdálkodással kapcsolatban 2025. december 31-ig.

A többi településen a Dél Balatoni Régió Nonprofit Kft. (Siófok Papfődi u. 3.) végzi a hulladékgazdálkodási közszolgáltatást.

A települések hulladékgazdálkodási szerződései 2022. szeptember 30-ig és 2027. szeptember 30-ig érvényesek.

Mindegyik szolgáltató rendelkezik a szükséges engedélyekkel, a hulladékszállítást végző cégek pedig a megfelelő eszközparkkal és munkaerő-állománnyal.

A hulladékszállítással kapcsolatban a tárgyi időszakban sehol nem merült fel probléma, még a nyári idegenforgalmi szezonban, valamint a rendezvények miatt megnövekedett lakosságú Balaton-parti településeken sem.

**4. INTEGRÁLT HATÓSÁGI SZAKTERÜLET**

A Siófoki Katasztrófavédelmi Kirendeltség 2020. évben végrehajtott hatósági, szakhatósági tevékenysége:

A 2020. évi időszakban indított és lezárt ügyekben a határidők betartása a jogszabályokban és a kiadott/elrendelt intézkedésben foglaltaknak megfelelően történt. Az ellenőrzések, eljárások hatósági adatszolgáltatási rendszerbe történő feltöltése a szabályozóknak megfelelően került végrehajtásra.

A hatósági osztály állománya 5 fővel végzi tevékenységét . A hatósági feladatokat ellátó állomány ellenőrzéseit követő hatósági feladatokat, eljárásokat a hatósági osztály munkatársai végzik illetve folytatják le az iratminták alkalmazásával. A HADAR rendszerbe való feltöltést a jogosultsággal rendelkező hatósági munkát végző hivatásos állományú tagok végzik.

A tűzvédelmi szakterület 2020. évben összesen 479 darab tűzvédelmi hatósági ellenőrzést, 56 darab kéményseprő ipari szolgáltatás hatósági felügyeleti ellenőrzést hajtott végre. A Siófok Katasztrófavédelmi Kirendeltség hatósági osztálya a tárgyi időszakban hatósági megkeresést követően összesen: 7 db telephely, 179 db szálláshely, 12 darab általános és középiskola, 15 db óvoda, 2 darab zenés, táncos rendezvény és 38 db erdő, vegetáció tűzvédelmi ellenőrzést hajtott végre.

Tárgyi időszakban összesen 172 db tűzvédelmi hatósági eljárásmegindítását kezdeményeztük, melyből 89 eljárás ellenőrzést követően indult. 15 db beépített tűzjelző berendezés létesítését, 8 db használatbavételi engedélyezését folytattuk le. A COVID 19 koronavírus-járvány következtében szabadtéri illetve zenés, táncos rendezvényt nem lehetett 2020. évben megrendezni. A rendezvény helyszínek üzemeltetőit rendezvényen kívül országos feladatszabás alapján 6 esetben iratbemutatás formájában ellenőriztük.

2020. évben összesen **154 szakhatósági eljárást** folytattunk le.

A tűzvédelmi szakhatósági eljárások az ÉTDR felületen megjelenő egyes építéshatósági eljárások szakhatósági megkeresés illetve kiadott állásfoglalás figyelembevételével:

Az összesítő táblázat és a diagramról leolvasható, hogy a kirendeltségünk illetékességi területén az építésügyi szakhatósági eljárások száma, - mint megkeresést és kiadott állásfoglalást tekintve számottevő Somogy megyében. Az építési engedélyezési eljárás keretében szakhatósági megkeresések száma 56 db, használatbavételi engedélyezési eljárás keretében 57 db volt. Összesen 9 db 0-500 m2, 34 db 501-3000 m2 és 13 db 3000 m2 feletti összesített tűzszakasz alapterületű létesítmény építési engedélyezési eljárását folytattuk le.

**Egyéb szakhatósági eljárások** ügytípusra bontottan:

**2020. évben**

Telepengedély: **1 db**

Villamosenergia-ipari építmények: **5 db**

Út, parkoló: **20 db**

Zenés, táncos rendezvény: **0 db**

Üzlet: **18 db**

Veszélyes hulladék-gazdálkodás: **1 db**

Veszélyes folyadék tároló: **1 db**

Tárgyi időszakban összesen **6 db tűzvédelmi bírság** került kiszabásra **580.000 forint**, eljárási bírság nem került kiszabásra.

A hatósági állomány részére tartandó felkészítés a kiadásra kerülő hatályos szabályozók figyelemmel kísérésével, a szakági vezető (osztályvezető, felügyelő) képzésének berendelését követően, az első munkanapon kerül megtartásra.

Az indított és lezárt ügyekben a határidők betartása a jogszabályokban és a kiadott/elrendelt intézkedésben foglaltaknak megfelelően történik. Az ügyiratok hatósági adatszolgáltatási rendszerbe történő feltöltése a szabályozóknak megfelelően került végrehajtásra.

**5. KAPCSOLATTARTÁS A HELYI SZERVEKKEL**

A Siófok KVK illetékességi területén a társszervekkel a kapcsolat jónak mondható, kiemelkedő kapcsolatot ápolunk a járási hivatalokkal, az önkormányzatokkal valamint a rendőrkapitányságokkal. Egy-egy feladat megoldása, során egymást segítve hajtjuk végre a feladatokat. A közös feladatellátás elengedhetetlen elsősorban a szakhatósági munkában különösen a különböző fesztiválok, rendezvények idején. A társhatóságokkal folyamatos az egymás tájékoztatása, valamint közös szemlék lefolytatása.

Úgy gondolom, hogy a területen élők szempontjából elengedhetetlen ez a kialakult jónak mondható kapcsolat, amit a jövőben is fent szeretnénk tartani.

1.számú melléklet

**2020 évi események a kirendeltség illetékességi területén**

|  |  |
| --- | --- |
| **Vizsgált kategória** | **Összes (téves jelzés, kiérkezés előtt felszámolt,stb)** |
| Műszaki mentés | 483 |
| Tűzeset | 463 |

|  |  |
| --- | --- |
| **Vizsgált kategória** | **Beavatkozás módja** |
| Beavatkozást igénylő esemény | 697 |
| Kiérkezés előtt felszámolt | 55 |
| Szándékosan megtévesztő jelzés | 2 |
| Téves jelzés | 176 |
| Utólagos jelzés | 16 |

|  |  |
| --- | --- |
| **Vizsgált kategória** | Káreset fajtája (műszaki mentés) |
|  | 464 |
| Állatbaleset | 11 |
| Baleset magasban | 1 |
| Egyéb | 59 |
| Elemi csapás - viharkár | 88 |
| Életmentés | 6 |
| Eltünt személy keresése | 3 |
| Épületomlás, magasépület baleset | 2 |
| Fa kidőlés | 146 |
| Gázszivárgás | 14 |
| Közlekedési eszközből kifolyt üzemanyag | 1 |
| Közúti baleset | 92 |
| Olajszennyeződés | 1 |
| Omlásveszély | 2 |
| Robbanás | 1 |
| Rovar (méh/darázs) | 2 |
| Sérült mentése | 13 |
| Szén-monoxid szivárgás | 16 |
| Technológiai meghibásodás | 1 |
| Vasúti, mozdony baleset | 5 |
| Veszélyes anyagok | 4 |
| Vízi közlekedési baleset | 1 |
| Vízkárok | 13 |

2. számú melléklet

A tűzvédelmi szakterület hatósági, szakhatósági munkája ügytípusra bontottan

